laion/Wikipedia-Exotic huggingface dataset:
ელიას ციხე

ელიას ციხე — ციხესიმაგრე ქობულეთის მუნიციპალიტეტში. ძეგლი დგას სოფელში, ჭახათის მთაზე, მასიური კლდით დაბოლოებულ ქიმზე, ზღვის დონიდან 1150 მ. ციხე ოვალური გარშემოწერილობისაა. გალავნის ფრაგმენტები ზოგან 3-4 მეტრს აღწევს, ზოგან კლდე ქმნის კედელს. ტერიტორიაზე შეინიშნება სხვადასხვა ნაგებობათა ნაშთები. თავად ციხე აგებულია მოზრდილი რიყისა და ფლეთილი ქვიშისაგან. კედლის სისქე 1 მეტრია. ციხე ნაკლებადაა გამოკვლეული, იგი მიჩნეულია ფეოდალური ხანის ნაგებობად, რომელსაც სადაზვერვო –სათვალთვალო პუნქტად იყენებდნენ. გადმოცემით, ოსმალთა ბატონომის ხანაში, იგი ტყვეთა გაყიდვის ერთ-ერთ პუნქტს წარმოადგენდა. გადმოცემის მიხედვით ციხე ააშენა ვინმე ელია დიასამიძემ გატაცებულ ტყვეთა დასამალად. ჩრდილოეთის მხრდიან ჰქონდა კოშკი, რომელიც აღარ არსებობს. ციხის საერთო ფართობი დაახლოებით 80 მ2-ია. ციხეს ორი მხრიდან აქვს მისადგომი, ნაცხავატევიდან და გოგმაჩაურიდან. ციხის შესახებ არსებობს ხალხური ლექსი, რომელიც ჩაწერილია 1959 წელს:  კულტურული მემკვიდრეობის პორტალი, № 11815
პროგრამული უზრუნველყოფის ლიცენზია

პროგრამული უზრუნველყოფის ლიცენზია — სამართლებრივი დოკუმენტი, უმეტესწილად, ხელშეკრულება, რომელიც არეგულირებს საავტორო უფლებებით დაცული პროგრამული უზრუნველყოფის გავრცელებასა და გამოყენებას. ჩვეულებრივ, ლიცენზია მის მფლობელს აძლევს პროგრამული უზრუნველყოფის ერთი ან რამდენიმე ასლის გამოყენების უფლებას, რაც სხვაგვარად გამომცემლის საავტორო უფლებების შელახვა იქნებოდა. პროგრამული უზრუნველყოფის ლიცენზია წარმოადგენს იმის გარანტიას, რომ საავტორო უფლებების მფლობელი არ უჩივლებს მისი პროგრამული პროდუქტის მომხმარებელს სასამართლოში. პროგრამული უზრუნველყოფის ლიცენზიების დაყოფა შესაძლებელია თავისუფალ და არათავისუფალ (ან ღია და დახურული კოდის) ლიცენზიებად, რაც არსებითად მნიშვნელოვანია მომხმარებლისთვის. თავისუფალი ლიცენზიით გამოსული პროდუქტი ექვემდებარება თავისუფლად გავრცელებასა და მოდიფიკაციას მითითებული პირობების დაცვით, თუ საერთოდ მითითებულია რაიმე პირობა, ხოლო არათავისუფალი ლიცენზიის მქონე პროგრამა არც მოდიფიკაციას ექვემდებარება და არც თავისუფლად ვრცელდება. Jon Gillespie-Brown. What is Software licensing?. დაარქივებულია ორიგინალიდან — 2011.07.21. ციტირების თარიღი: 2014.11.17. Free/Open Source Software — ვიკიწიგნებში არის გვერდი თავისუფალ ლიცენზიებზე (ინგლისური) თავისუფალი პროგრამული უზრუნველყოფის ფონდი. Various Licenses and Comments about Them. დაარქივებულია ორიგინალიდან — 2012.03.17. ციტირების თარიღი: 2008.08.19. Dan Bricklin. Software licensing for a small ISV and the issue of open source. დაარქივებულია ორიგინალიდან — 2012.03.17. ციტირების თარიღი: 2008.08.19.
გალაქტიკის მცველები (ფილმი)

„გალაქტიკის მცველები“ (ინგლ. Guardians of the Galaxy) — 2014 წლის ამერიკული სუპერგმირული ფილმი, რომელიც ეფუძნება Marvel Comics-ის ამავე სახელწოდების სუპერგმირების გუნდის თავგადასავლებს. იგი გადაღებულია Marvel Studios-ის მიერ, ხოლო დისტრიბუტორია Walt Disney Studios Motion Pictures. ფილმი არის რიგით მეათე მარველის კინემატოგრაფიული სამყაროს სერიებში. მისი რეჟისორია ჯეიმზ განი, რომელმაც სცენარი ნიკოლ პერლმანთან ერთად დაწერა. როლებს ასრულებენ კრის პრეტი, ზოი სალდანა, დეივ ბატისტა, ვინ დიზელი, ბრედლი კუპერი, ლი პეისი, მაიკლ რუკერი, კერენ გილანი, ჯიმონ ჰონსუ, ჯონ კ. რაილი, გლენ კლოუზი და ბენისიო დელ ტორო. ფილმის სიუჟეტის მიხედვით, პიტერ კვილი აყალიბებს უცხოპლანეტური წარმოშობის არსებების მონაწილეობით. სცენარზე მუშაობა ნიკოლ პერლმანმა 2009 წელს დაიწყო. პროდიუსერი კევინ ფაიგი ფილმის პროექტს ახსენებდა 2010 წელს, ხოლო Marvel Studios-ისგან მისი შემუშავების შესახებ ცნობილი გახდა San Diego Comic-Con International-ზე, 2012 წელს. განი გუნდს სცენარისტის სახით იმავე წლის სექტემბერში დაემატა. 2013 წლის თებერვალში პრეტი მიიღეს პიტერ კვილის როლზე, სხვა როლების შემსრულებლები გუნდს დაემატა შემდგომ თვეებში. გადაღება დაიწყო 2013 წლის ივლისში, შეპერტონის სტუდიებში (ინგლისი). გადაღებები გაგრძელდა ლონდონში და დასრულდა 2013 წლის ოქტომბერში. წარმოების შემდგომი პროცესი მიმდინარეობდა 2014 წლის 7 ივლისამდე. გალაქტიკის მცველების პრემიერა გაიმართა ჰოლივუდში, 2014 წლის 21 ივლისს. იგი აშშ-ის კინოთეატრებში 2014 წლის 1 აგვისტოს გამოვიდა, 3D და IMAX 3D ფორმატებში. ძირითადად მას კრიტიკოსთა მაღალი შეფასება და ფინანსური წარმატება ხვდა წილად, დღეისთვის 770 მილიონი დოლარის შემოსავლის სახით. იგი იქცა 2014 წლის ყველაზე შემოსავლიან სუპერგმირულ ფილმად. აღიარება ძირითად ჰპოვეს ფილმის იუმორმა და ნოსტალგიურმა საუნდტრეკმა, განის რეჟისორულმა წვლილმა და როლების შესრულებამ. ფილმის გაგრძელება, გალაქტიკის მცველები: ნაწილი 2, გამოვიდა 2017 წელს. შეგიძლიათ იხილოთ მედიაფაილები თემაზე „გალაქტიკის მცველები“ ვიკისაწყობში. ოფიციალური საიტი „გალაქტიკის მცველები“ — კინოფილმების ინტერნეტ-მონაცემთა ბაზა (ინგლისური) „გალაქტიკის მცველები“ — Box Office Mojo-ზე „გალაქტიკის მცველები“ — Rotten Tomatoes „გალაქტიკის მცველები“ — Metacritic-ზე ↑ Cunningham, Todd. (July 11, 2014) ‘Guardians of the Galaxy’ Tracking for $60 Million Opening. The Wrap. დაარქივებულია ორიგინალიდან — ივლისი 11, 2014. ციტირების თარიღი: July 11, 2014. ↑ Guardians of the Galaxy (2014). Box Office Mojo. ციტირების თარიღი: November 10, 2014.
მიხეილ ეიზენშტეინი

მიხეილ ეიზენშტეინი (Mikhail Eisenstein; 1867 - 1921) — ლატვიელი არქიტექტორი და სამოქალაქო ინჟინერი, გერმანულ-ებრაული წარმოშობის. მას ეკუთვნის მრავალი არტ-ნუვოს სტილის შენობა რიგაში, ლატვია. განსაკუთრებით ცნობილია მის მიერ ა. ლებედინსკისთვის შექმნილი საცხოვრებელი სახლები (1903-4 წლები). მისი შვილი სერგეი ეიზენშტეინი საყოველთაოდ ცნობილი საბჭოთა კინორეჟისორი იყო. Elizabetes iela 10b დეტალი Alberta iela 4 Alberta iela 2a Strelnieku iela 4 დეტალი მიხეილ ეიზენშტეინის შენობები რიგაში. დაარქივებული 2007-03-10 საიტზე Wayback Machine.
ივლისის დილა

ივლისის დილა (ბულგ. Джулай, ჯულაი) — ტრადიცია და დღესასწაული ბულგარეთში. აღინიშნება შავი ზღვის სანაპიროზე 1986 წლიდან მოყოლებული, 1 ივლისს. ამ დღეს ათასობით ახალგაზრდა მუსიკით, სიმღერებითა და ცეკვებით ეგებება ზაფხულის მეორე თვის პირველ დილას. მიიჩნევა რომ ტრადიცია 1960-1980-იანი წლების ჰიპური კულტურის გამოძახილია. სახელწოდება მომდინარეობს ინგლისური როკ-ჯგუფ Uriah Heep-ის ჰიტიდან, — „July Morning“. ↑ კენ ჰენსლი და თბილისური ნოემბრის „ივლისის დილა“. ლაშა გაბუნიას საავტორო გაზეთი „ანარეკლი“. 7 დეკემბერი, 2011. ↑ July Morning Festival starts again. Radio Bulgaria. 6/30/14.
კაო დე კასტრო ლაბორეირო

კაო დე კასტრო ლაბორეირო (პორტ. Cão de Castro Laboreiro) — ძაღლის ჯიში, რომელიც გამოყვანილია პორტუგალიაში XVI საუკუნეში. ეს დაკუნთული და უშიშარი მოდარაჯე ცხოველების მასტიფების და ადგილობრივი ძაღლების შეჯვარების შედეგად გაჩნდნენ. ქალაქ კასტრო ლაბორეიროს რაიონში, პენედასა და სუახოს მთებს შორის. კაო დე კასტრო ლაბორეირო გარეგნულად შეიძლება სრულიად ჩვეულებრივად მოგეჩვენოთ, თუმცა ის არც ისე ჩვეულებრივია. აქვს განუმეორებელი ხმა, რომელიც ჩუმი, ყრუ ღრენიდან მკაფიო, ხანგრძლივ ყეფაში გადადის, დამაჯერებელი ზომები და ბუნებრივი უნდობლობა. ყველაფერი ამის წყალობით კაო დე კასტრო ლაბორეირო დღესაც წარმატებით იცავს ცხვრებს და მსხვილ რქოსან საქონელს მგლებისგან და სხვა ხიფათისაგან, ასევე ქურდებისგანაც. გარდა ამისა, ის კარგი მოდარაჯეა. ამ ჯიშის ძაღლების ქცევის გაკონტროლება ზოგჯერ ძნელია, მათ პროფესიული სწავლება და მტკიცე ხელი სჭირდებათ. კაო დე კასტრო ლაბორეიროს აქვს ძლიერი წინა ფეხები, გრძელი, სქელი კუდი, საშუალო ზომის ყურები. ბალანი მძიმე, უხეში, გლუვი და ხშირია, მისი შეფერილობა შეიძლება იყოს ჟღალი, ნაცრისფერი, ზონარული, შავი, მუქი-ვეფხვისებრი. კარგად უძლებს სიცივეს, ბალანს განსაკუთრებული მოვლა სჭირდება. ვერ ეგუება ქალაქის პირობებში ცხოვრებას და სხვა ძაღლებს. კარგი მოდარაჯეა. ვიკისაწყობში არის გვერდი თემაზე: კაო დე კასტრო ლაბორეირო კაო დე კასტრო ლაბორეირო (პორტუგალიური)
პორტუგალიური მოდარაჯე ძაღლი

პორტუგალიური მოდარაჯე ძაღლი (პორტ. Rafeiro do Alentejo) — ძაღლის ჯიში, რომელიც გამოყვანილია პორტუგალიაში შუა საუკუნეებში. პორტუგალიური მოდარაჯე ძაღლი ძველი ჯიშია. მისი წინაპრები, როგორც ჩანს, იყვნენ ეშტრელის ნაგაზი, ესპანური მასტიფი და ადგილობრივი ძაღლები. პორტუგალიურ ძაღლებს შორის ყველაზე მსხვილ ამ ჯიშს დღემდე იყენებენ სახლებისა და ფერმების დასაცავად. პორტუგალიური მოდარაჯე ძაღლი, რომელიც სენბერნარს ჰგავს, ოღონდ უფრო ვიწრო და ნაკლებად მძიმე თავი აქვს, მეფე დონ კარლოსის ყველაზე საყვარელი მონადირე ძაღლი იყო. პატრონის ერთგული ეს ძაღლი თავის სამშობლოში უშიშრად იცავს სახლებს და ფერმებს. აშშ-ში მამაცი პორტუგალიური მოდარაჯე ძაღლების გამოყენება უნდოდათ ცხვრებზე მონადირე კოიოტების საწინააღმდეგოდ, თუმცა თავისი ბუნებრივი აგრესიულობის და დამოუკიდებლობის გამო ისინი ამ მიზნისთვის ნაკლებ გამოსადეგნი აღმოჩნდნენ, ვიდრე სხვა მოდარაჯე ჯიშები. პორტუგალიური მოდარაჯე ძაღლი გაწონასწორებული, სერიოზული ძაღლია, რომელიც შესანიშნავად ასრულებს დაკისრებულ სამუშაოს. აქვს ძლიერი, კარგად განვითარებული მხრები, საშუალო ზომის, სამკუთხა ყურები. ბალანი საშუალო სიგრძის, ან მოკლეა. შეიძლება იყოს ყვითელი, ნაცრისფერი, ჟღალი, შავი, ვეფხვისებრი და განსაკუთრებული მოვლა სჭირდება. ის კარგად უძლებს სიცივეს. ვერ ეგუება ქალაქის პირობებს და სხვა ძაღლებს. კარგი მოდარაჯეა. ვიკისაწყობში არის გვერდი თემაზე: პორტუგალიური მოდარაჯე ძაღლი პორტუგალიური მოდარაჯე ძაღლი დაარქივებული 2014-10-22 საიტზე Wayback Machine. (ინგლისური)
მერენჰორი

მერენჰორი — ძველი ეგვიპტის ფარაონი VIII დინასტიიდან. ქვეყანას მართავდა ძვ. წ. XXII საუკუნეში. ფარაონი ცნობილია მხოლოდ აბიდოსის მეფეთა სიის მიხედვით. არაა შემონახული არც მისი საფლავი და არც რაიმე ძეგლი მისი მმართველობის პერიოდიდან. მისი მეფობა სავარაუდოდ რამდენიმე წელი უნდა გაგრძელებულიყო. Древний Восток и античность
ნეფერკამინ I

ნეფერკამინ I — ძველი ეგვიპტის ფარაონი VIII დინასტიიდან. ქვეყანას მართავდა ძვ. წ. XXII საუკუნეში. ფარაონი ცნობილია მხოლოდ აბიდოსის მეფეთა სიის მიხედვით. არაა შემონახული არც მისი საფლავი და არც რაიმე ძეგლი მისი მმართველობის პერიოდიდან. მისი მეფობა სავარაუდოდ რამდენიმე წელი უნდა გაგრძელებულიყო. Древний Восток и античность
ნიკარა

ნიკარა — ძველი ეგვიპტის ფარაონი VIII დინასტიიდან. ქვეყანას მართავდა ძვ. წ. XXII საუკუნეში. ფარაონი ცნობილია მხოლოდ აბიდოსის მეფეთა სიის მიხედვით. არაა შემონახული არც მისი საფლავი და არც რაიმე ძეგლი მისი მმართველობის პერიოდიდან. მისი მეფობა სავარაუდოდ რამდენიმე წელი უნდა გაგრძელებულიყო. Древний Восток и античность
ნეფერკარა V

ნეფერკარა V ტერერუ — ძველი ეგვიპტის ფარაონი VIII დინასტიიდან. ქვეყანას მართავდა ძვ. წ. XXII საუკუნეში. ფარაონი ცნობილია მხოლოდ აბიდოსის მეფეთა სიის მიხედვით. არაა შემონახული არც მისი საფლავი და არც რაიმე ძეგლი მისი მმართველობის პერიოდიდან. მისი მეფობა სავარაუდოდ რამდენიმე წელი უნდა გაგრძელებულიყო. Древний Восток и античность
ნეფერკაჰორი

ნეფერკაჰორი — ძველი ეგვიპტის ფარაონი VIII დინასტიიდან. ქვეყანას მართავდა ძვ. წ. XXII საუკუნეში. ფარაონი ცნობილია მხოლოდ აბიდოსის მეფეთა სიის მიხედვით. არაა შემონახული მისი საფლავი. შემორჩენილია ცილინდრის ფორმის ბეჭედი მისი სახელწოდებით. ნეფერკაჰორის მეფობა სავარაუდოდ რამდენიმე წელი უნდა გაგრძელებულიყო. Древний Восток и античность
სეზარ პელი

სეზარ პელი (ესპ. César Pelli; დ. 12 ოქტომბერი, 1926, ტუკუმანი, არგენტინა — გ. 19 ივლისი, 2019) — არგენტინელი-ამერიკელი არქიტექტორი განთქმული მსოფლიოს ყველაზე მაღალი შენობებითა და მნიშვნელოვანი ქალაქგეგმარების პროექტებით. მისი კომპანია ამჟამად ნიუ-ჰავენში, კონექტიკუტი, მდებარეობს. მისი ხელწერა გამოირჩევა მორკალული ფასადებითა და ლითონის ელემენტებით. პელი აშშ-ში გადასახლდა 1952 წელს, ნატურალიზებული მოქალაქე 1964 წელს გახდა. თავდაპირველად არქიტექტურას სწავლობს ტუკუმანის ეროვნულ უნივერსიტეტში, შემდეგ კი ილინოისის უნივერსიტეტის არქიტექტურის სკოლაში ურბანა-კემპეინში. 1977-1984 წლებში იელის უნივერსიტეტის არქიტექტურის სკოლის დეკანი იყო. კარიერა დიდი არქიტექტორი ეერო საარინენის კომპანიაში დაიწყო და აქ მუშაობდა მსოფლიოს ფინანსური ცენტრის კომპლექსზე დაუნთაუნ მანჰეტენზე. 1991 წელს ამერიკის არქიტექტორთა ინსტიტუტმა პელი მსოფლიოს ათ ყველაზე გავლენიან ცოცხალ ამერიკელ არქიტექტორთა სიაში შეიყვანა. მისი ყველაზე ცნობილი ნამუშევარია პეტრონას ტაუერები კუალა-ლუმპურში, რომლებიც ერთ დროს მსოფლიოს ყველაზე მაღალი შენობები იყო.
ნეფერკარა VI

ნეფერკარა VI პიოპი-სენები — ძველი ეგვიპტის ფარაონი VIII დინასტიიდან. ქვეყანას მართავდა ძვ. წ. XXII საუკუნეში. ფარაონი ცნობილია მხოლოდ აბიდოსის მეფეთა სიის მიხედვით. არაა შემონახული არც მისი საფლავი და არც რაიმე ძეგლი მისი მმართველობის პერიოდიდან. მისი მეფობა სავარაუდოდ რამდენიმე წელი უნდა გაგრძელებულიყო. Древний Восток и античность
ნეფერკამინ II

ნეფერკამინ II ანუ — ძველი ეგვიპტის ფარაონი VIII დინასტიიდან. ქვეყანას მართავდა ძვ. წ. XXII საუკუნეში. ფარაონი ცნობილია მხოლოდ აბიდოსის მეფეთა სიის მიხედვით. არაა შემონახული არც მისი საფლავი და არც რაიმე ძეგლი მისი მმართველობის პერიოდიდან. სავარაუდოდ ეს ფარაონი მოხსენიებული უნდა იყოს ტურინის პაპირუსში სახელწოდებით ნეფერი („მშვენიერი“). ამ პაპირუსის თანახმად მისი მეფობა უნდა გაგრძელებულიყო 2 წელი, 2 თვე და 1 დღე. Древний Восток и античность
სნარის კუნძულები

სნარის კუნძულები (სნარი, ტინი-ჰეკე, ინგლ. The Snares, მაორი. Tini Heke) — დაუსახლებელი კუნძულების და კლდეების ჯგუფი. არქიპელაგი მდებარეობს 200 კმ-ში სამხრეთით ახალი ზელანდიის სამხრეთი კუნძულიდან. კუნძულების ფართობია — 3,41 კმ². კუნძულების ეს ჯგუფი ითვლება ახალი ზელანდიის გარე კუნძულებად და ახალი ზელანდიის ტერიტორიას წარმოადგენს, მაგრამ ის არ ითვლება რომელიმე რეგიონის ან ოლწის ნაწილად, ის იმყოფება სპეციალური ორგანოს — ინგლ. Area Outside Territorial Authority უშუალო მართვის ქვეშ. ამას გარდა, კუნძულები იუნესკოს მსოფლიო მემკვიდრეობის ნაწილია ახალი ზელანდიის სუბანტარქტიკული კუნძულების შემადგენლობაში. კუნძული ჩრდილო-აღმოსავლეთი (North East Island) — 48°01′ ს. გ. 166°36′ ა. გ.﻿ / ﻿48.017° ს. გ. 166.600° ა. გ.﻿ / -48.017; 166.600, ფართობი — 2,8 კმ², უმაღლესი წერტილი — 130 მ. კუნძული ბრაიტონი (Broughton Island) — 48°02′10″ ს. გ. 166°37′00″ ა. გ.﻿ / ﻿48.03611° ს. გ. 166.61667° ა. გ.﻿ / -48.03611; 166.61667, უმაღლესი წერტილი — 86 მ. კუნძული დასავლეთ ჩაინი (Western Chain Islands) — 48°03′00″ ს. გ. 166°30′30″ ა. გ.﻿ / ﻿48.05000° ს. გ. 166.50833° ა. გ.﻿ / -48.05000; 166.50833, უმაღლესი წერტილი — 44 მ. უახლოესი დიდი კუნძული — სტიუარტის კუნძული — მდებარეობს დაახლოებით 100 კმ-ში ჩრდილო-აღმოსავლეთით. კუნძულები ცნობილია ენდემური პოპულაციით — დიდი პინგვინი (ლათ. Eudyptes robustus). ასევე ეს ახალი ზელანდიის ტყით დაფარული ყველაზე სამხრეთი კუნძულებია. კუნძულების ახლოს მდებარეობს წყალქვეშა მაჰუიკას კრატერი. ↑ მსოფლიო მემკვიდრეობა. ობიექტი 877 ↑ The Snares crested penguin
ნეფერკაურა

ნეფერკაურა — ძველი ეგვიპტის ფარაონი VIII დინასტიიდან. ქვეყანას მართავდა ძვ. წ. XXII საუკუნეში. ფარაონი ცნობილია მხოლოდ აბიდოსის მეფეთა სიის მიხედვით. არაა შემონახული არც მისი საფლავი და არც რაიმე ძეგლი მისი მმართველობის პერიოდიდან. თუკი ფარაონი რომელიც მოხსენიებულია კაკაურა იბის შემდეგ ტურინის პაპირუსში № IV/12, რომლის სახელწოდებაც არ შემორჩენილი, შეესაბამება ნეფერკაურას, მაშინ მისი მეფობა უნდა გაგრძელებულიყო 2 წელი, 1 თვე და 1 დღე. Древний Восток и античность
ნეფერირკარა

ნეფერირკარა — ძველი ეგვიპტის ფარაონი VIII დინასტიიდან. ქვეყანას მართავდა ძვ. წ. XXII საუკუნეში. ფარაონი ცნობილია მხოლოდ აბიდოსის მეფეთა სიის მიხედვით.არაა შემონახული არც მისი საფლავი და არც რაიმე ძეგლი მისი მმართველობის პერიოდიდან. მისი მეფობა სავარაუდოდ რამდენიმე წელი უნდა გაგრძელებულიყო. Древний Восток и античность
ეერო საარინენი

ეერო საარინენი (Eero Saarinen; დ. 20 აგვისტო, 1910 — გ. 1 სექტემბერი, 1961) — ფინელი-ამერიკელი არქიტექტორი და პროდუქციის დიზაინერი ცნობილი მისი მარტივი, თაღოვანი ნაგებობებით. ელიელ საარინენის შვილი, რომელიც ასევე განთქმული ინჟინერი და არქიტექტორი იყო, მამასთან სწავლობდა კრენბრუკის ხელოვნების აკადემიაში მიჩიგანში ჩარლს და რეი იმსებთან ერთად. არქ. ბაკალავრის ხარისხი მიიღო იელის უნივერსიტეტში 1934 წელს, ხოლო 1940 წელს აშშ-ის ნატურალიზებული მოქალაქე გახდა. საარინენის პირველი გახმაურებული პროექტი გახდა 1948 წლის ჯეფერსონის ეროვნული მემორიალის საკონკურსო ნამუშევარი, რომელიც 1960-იან წლებში განხორციელდა (კონკურსის ჯილდო შეცდომით მამამისს გაუგზავნეს). მისი პროექტით შესრულებული ჯენერალ მოტორსის ტექნიკური ცენტრი, ნოიეს სდუტქალაქი ვასარში და სხვანი გამოირჩევა მორკალული, თეატრალური, ფუტურისტული სტილით. ის იყო სიდნეის ოპერის თეატრის საკონკურსო კომისიის წევრი და გადამწყვეტი როლი მიუძღვის ამ შენობისთვის ამჟამად უკვე საყოველთაოდ ცნობილი იორნ უტცონის პროექტის შერჩევაში. ენციკლოპედია „ბრიტანიკა“
კემპბელის კუნძულები

კემპბელის კუნძულები (ინგლ. Campbell Island group) — ვულკანური არქიპელაგი წყნარ ოკეანეში, მდებარეობს დაახლოებით 600 კმ-ში სამხრეთით ახალი ზელანდიის სამხრეთი კუნძულის სამხრეთი დაბოლოებიდან. კუნძულების ეს ჯგუფი ითვლება ახალი ზელანდიის გარე კუნძულებად და ახალი ზელანდიის ტერიტორიას წარმოადგენს, მაგრამ ის არ ითვლება რომელიმე რეგიონის ან ოლქის ნაწილად, ის იმყოფება სპეციალური ორგანოს — ინგლ. Area Outside Territorial Authority უშუალო მართვის ქვეშ. კემპბელის კუნძულები — იუნესკოს მსოფლიო მემკვიდრეობის ნაწილია ახალი ზელანდიის სუბანტარქტიკული კუნძულების შემადგენლობაში. კუნძულების საერთო ფართობია — 113,31 კმ². კემპბელის კუნძული (Campbell Island) (52°32′ ს. გ. 169°08′ ა. გ.﻿ / ﻿52.5400° ს. გ. 169.1450° ა. გ.﻿ / -52.5400; 169.1450) ფართობი — 112,68 კმ². დენტი (Dent Island) (52°31′ ს. გ. 169°03′ ა. გ.﻿ / ﻿52.51917° ს. გ. 169.06250° ა. გ.﻿ / -52.51917; 169.06250) ფართობი — 0,23 კმ². ჯაკმარტი (Jacquemart Island) (52°37′ ს. გ. 169°07′ ა. გ.﻿ / ﻿52.617° ს. გ. 169.1250° ა. გ.﻿ / -52.617; 169.1250) ფართობი — 0,19 კმ². ჯანეტ მარი (Jeanette Marie) ფართობი — 0,11 კმ². მონოვაი (Monowai Island) ფართობი — 0,08 კმ². ფოლი (Folly Island) (52°32′ ს. გ. 169°03′ ა. გ.﻿ / ﻿52.533° ს. გ. 169.050° ა. გ.﻿ / -52.533; 169.050) ფართობი — 0,07 კმ². კუნძულები კიდევ იმითაა ცნობილი, რომ ადამიანის ჩარევის შედეგად კუნძულებს მიადგა ძლიერი ეკოლოგიური ზარალი: XVIII საუკუნის ბოლოს — XIX საუკუნის დასაწყისში ვირთხები მოხვდნენ კემპბელის კუნძულებზე, სავარაუდოდ, ვეშაპის დამჭერი გემებიდან. მხოლოდ დაახლოებით 200 წლის შემდეგ, 2003 წელს, ახალი ზელანდიელი მეცნიერების ძალისხმევით გაანადგურეს ისინი. ამ პერიოდის განმავლობაში ვირთხებმა უზარმაზარი ზარალი მიაყენეს ადგილობრივი — ქარიშხალას და პინგვინის სახეობებს. ზოგიერთი სახეობა იძულებული გახდა ბუდე გაეკეთებინა მხოლოდ არქიპელაგის მცირე კლდეებზე. სიტხენის ნაძვი (ლათ. Picea sitchensis) არქიპელაგზე ერთადერთი ხეა. ის, სავარაუდოდ, დაირგო 1907 წელს, მაგრამ მისი სიმაღლე დღემდე არ აღემატება 10 მეტრს. ნიგერიის უდაბნოში აკაცია ტენერეს ხის (ფრანგ. Arbre du Ténéré) გახმობის შემდეგ, ეს ხე მსოფლიოში შეიძლება ჩაითვალოს ყველაზე ეულად მდგომ ხედ. უახლოესი სოფელი მდებარეობს 222 კმ-ში ოკლენდის კუნძულებზე. ↑ მსოფლიო მემკვიდრეობა. ობიექტი 877 ↑ Heritage expeditions: Description et carte détaillée des îles Campbell ↑ კემპბელის კუნძულები განთავისუფლდა «ვირთხების ოკუპაციისგან»[მკვდარი ბმული] ↑ იშვიათი ცხოველებისა და ფრინველების გადასარჩენად ახალ ზელანდიელმა მეცნიერებმა კემპბელის კუნძულებზე ყველა ვირთხა გაანადგურეს ↑ The Lone Tree of Campbell Island — Sub-Antarctic Science. დაარქივებულია ორიგინალიდან — 2014-05-18. ციტირების თარიღი: 2014-11-17. ↑ The ultimate ascent of the world’s loneliest tree. დაარქივებულია ორიგინალიდან — 2016-01-21. ციტირების თარიღი: 2014-11-17. ↑ Guinness Book of World Records. Guinness World Records Limited. 2013. p. 41.
სკორპიონ I

სკორპიონ I — ზემო ეგვიპტის ნაქადა III-ის პერიოდის ორი მეფიდან ერთ-ერთი. მისი სახელი შეიძლება უკავშირდებოდეს მორიელ ქალღმერთ სერქეტს, თუმცა იქიდან გამომდინარე, რომ სერქეტის კულტის აღზევება ძველი სამეფოს ხანას უკავშირდება, ეჭვს ბადებს, მეფე მორიელს სახელი მისგან აეღო. მიჩნეულია, რომ სკორპიონ I თინისში ცხოვრობდა, მასზე უკეთ ცნობილ მეფე მორიელზე ერთი ან ორი საუკუნით ადრე, რომელიც ნეხენიდან იყო. სავარაუდოდ, სკორპიონ I ზემო ეგვიპტის პირველი ნამდვილი მეფეა. მას ეკუთვნის სამარხი U-j, აბიდოსი-ს მეფეთა სასაფლაოზე, სადაც თინისელი მეფეები იყვნენ დამარხული. სამარხი ჯერ კიდევ ანტიკურ ხანაში გაეძარცვათ, მაგრამ მასში ბევრი პატარა ძვლის ნაკეთობა აღმოჩნდა, რომლებსაც პატარა ხვრელები ჰქონდა რაიმეზე მისამაგრებლად და თითოეული დანიშნული იყო ერთი ან რამდენიმე იეროგლიფის ტიპის ამოკაწრული სურათებით, რომლებიც შეიძლება ქალაქების სახელები იყოს ან შესაძლოა, ნაკეთობა შემოწირულობებზე და ძღვენზე მისამაგრებელ ფუნქცის ასრულებდა, რათა გაეგოთ, ძღვენი რომელი ქალაქიდან მოდიოდა. ამათგან ორ ნაკეთობას აწერია ნილოსის დელტის ქალაქების სახელები ბასეტი და ბუტო, რაც გვიჩვენებს, რომ მეფე მორიელის არმია ნილოსის დელტაში შეჭილა. შეიძლება იმის გამო, რომ მორიელის დაპყრობები დაიწყო და ამ ყველაფრის წერილობითი შენახვა გადაწყვიტეს,ეგვიპტური იეროგლიფური სისტემის შემოღება გახდა საჭირო. რამდენიმე ხნის წინ, იელის უნივერსიტეტის პროფესორმა, ჯონ დერნელმა, 5,000-წლიანი სიძველის გრაფიტი აღმოაჩინა, რომელზეც მორიელის სიმბოლოებია გამოსახული და ასახავს მის გამარჯვებას სხვა წინადინასტიური პერიოდის მმართველზე (შესაძლოა ნაქადა-ს მეფე). დამარცხებული მეფე ან ადგილი გრაფიტზე "ხარის თავი"-ს სახელით არის დასახელებული, მსგავსი ნიშნები, ასევე, ნაპოვნია სამარხში - U-j. სკორპიონ I-ის სამარხი არქეოლოგიის წრეში ცნობილია, როგორც შესაძლო დასტური უძველესი ღვინის მოხმარებისა. სამარხის შესწავლისას, არქეოლოგებმა აღმოაჩინეს უამრავი კერამიკის ჭურჭელი ღვინის ნარჩენების ყვითელი შიგთავსით, რომელიც დაახლოებით ძვ.წ. 3150 წლით თარიღდება. ასევე, აღმოაჩინეს ყურძნის მარცვლები, გამხმარი ქერქი და ა.შ. ↑ 1.0 1.1 Secrets of Egypt, Channel 5 TV program 2/8, "Scorpion King," 20 November 2008. ↑ Kaufman, Marc (January 11, 2011). „Ancient winemaking operation unearthed“. The Washington Post.
Microsoft Certified Professional

Microsoft-ის სერტიფიცირებული პროფესიონალი (ინგლ. Microsoft Certified Professional, MCP) — კორპორაცია Microsoft-ის თანამშრომლის კვალიფიკაცია, რომელიც დასტურდება კომპანიის მიერ გაცემული სერტიფიკატით. სერტიფიკატის მისაღებად საჭიროა რამდენიმე ან ერთ-ერთი სპეციალური საკვალიფიკაციო გამოცდის წარმატებით ჩაბარება. ამჟამად სერტიფიკატის რამდენიმე ტიპი არსებობს, რომლებიც დონითა და სპეციალობით განსხვავდებიან. ისევე, როგორც Apple, Cisco, Oracle, Red Hat და Ubuntu-ს სერტიფიკაციები, Microsoft-ი მეტწილად საკუთარ პროდუქტებზეა ორიენტირებული. Microsoft Certified (MC)-ის სერიაში ერთიანდება Microsoft Certified IT Professional (MCITP), Microsoft Certified Master (MCM), Microsoft Certified Architect (MCA), Microsoft Certified Professional Developer (MCPD), Microsoft Certified Technology Specialist (MCTS), Microsoft Certified Desktop Support Technician (MCDST). მსოფლიოს სხვადასხვა ქვეყნებში ამჟამად Microsoft-ის სერტიფიცირებული სპეციალისტების კლუბებიც (MCP) მოქმედებს. ასეთი MCP კლუბი თბილისშიც ფუნქციონირებს. MCP-ს ოფიციალური გვერდი აიან კურეში- 5 წლის ბიჭი, რომელმაც Microsoft Certified Proffesional-ის გამოცდა წარმატებით ჩააბარა.[მკვდარი ბმული] თბილისის MCP კლუბის გვერდი დაარქივებული 2020-10-21 საიტზე Wayback Machine.
0,(9)

0.999... (ასევე აღნიშნება როგორც 0. 9 ¯ , 0. 9 ˙ {\displaystyle 0.{\bar {9}},0.{\dot {9}}} ან   0. ( 9 ) {\displaystyle \ 0.(9)} ) — მათემატიკაში უსასრულო ათწილადია რომელიც ზუსტად ერთის ტოლია. სხვა სიტყვებით, სიმბოლოები '0.999...' და '1' ერთი და იმავე ნამდვილ რიცხვს ასახავს. მათემატიკოსები ამ ტოლობას რამდენიმე მეთოდით ამტკიცებენ. პირველი მეთოდი: 1 3 = 0 , 333... = 0 , ( 3 ) ; {\displaystyle {\frac {1}{3}}=0,333...=0,(3);} 1 = 3 ⋅ 1 3 = 0 , 999... = 0 , ( 9 ) . {\displaystyle 1=3\cdot {\frac {1}{3}}=0,999...=0,(9).} მეორე მეთოდი: x = 0 , ( 9 ) ; 10 x = 9 , ( 9 ) ; 10 x − x = 9 , ( 9 ) − 0 , ( 9 ) ; 9 x = 9 , 0 x = 1. {\displaystyle {\begin{aligned}x&=0,(9);\\10x&=9,(9);\\10x-x&=9,(9)-0,(9);\\9x&=9,0\\x&=1.\\\end{aligned}}}
ნეფერკარა III

ნეფერკარა III ნები — ძველი ეგვიპტის ფარაონი, მართავდა ძვ. წ. XXII საუკუნეში მიეკუთვნება VIII დინასტიას. ფარაონი ცნობილია აბიდოსის წარწერებიდან, მისი სახელი შემორჩენილია დედოფალ ანხესენპიოპის სარკოფაგზე და დედოფალი პუტის პირამიდის შესასვლელზე. მისი საფლავი არ არის აღმოჩენილი, მაგრამ დედამისის სტელა აჩვენებს, რომ მან დაიწყო პირამიდების მშენებლობა. სავარაუდოა რომ იგი იყო ფარაონ პეპი II-ის ვაჟი. Древний Восток и античность
ნეფერკარა IV

ნეფერკარა IV ხენდუ — ძველი ეგვიპტის ფარაონი, მართავდა ძვ. წ. XXII საუკუნეში მიეკუთვნება VIII დინასტიას. ფარაონი ცნობილია აბიდოსის წარწერებიდან, ფარაონის საფლავი და მისი მართველობის დროინდელი ძეგლებიც არ არის შემონახული, გარდა ცილინდრის ფორმის ბეჭდისა სახელად „ჰენდი“, რომელიც ჰენრი ფრანკფორტმა 1926 წელს მიაკუთვნა ამ ფარაონს, მაგრამ თანამედროვე მკვლევართა ერთი ჯგუფფი ამ ბეჭედს უკავშირებს გვიანდელი ჰიქსოსების ფარაონ ხამუდს. მისი მეფობა სავარაუდოდ რამდენიმე წელი უნდა გაგრძელებულიყო. Древний Восток и античность
ნეფერკაუჰორი

ნეფერკაუჰორი — ძველი ეგვიპტის ფარაონი, მართავდა ძვ. წ. XXII საუკუნეში მიეკუთვნება VIII დინასტიას. ფარაონი ცნობილია არა მარტო აბიდოსის წარწერებიდან. შემონახულია მისი გამოცემული ბრძანება, რომელიც ეხება მინა-იდის ტაძრის უმაღლეს ქურუმს და კოპტების ნომარხს, სადაც ამ უკანასკნელს ენიჭებოდა მამიდან გადასული თანამდებობა ზემო ეგვიპტის მმართველისა, ყოველივე აქედან გამომდინარე ჩანს, რომ მერვე დინასტიის ბოლოს ზემო ეგვიპტის რამდენიმე რაიონში მმართველები იყვნენ კოპტი ნომარხები. ფარაონის ქალიშვილი ნებეთი ცოლად გაყვა ვეზირ შემაის. Древний Восток и античность